Publication: Magyar Közlöny
Issue: MK-2000-36 (Year: 2000, Number: 36)
Era: 1990-2004
Section: 365 A XVII/B. fejezetet (355/I—355/S. §) az 1999. évi CX. törvény
Paragraph Index: 1895

(4) Ha a vádlott a tárgyalásról lemond, és a bíróság e tény, az eljárás iratai, valamint — szükség esetén — az ügyészhez, a vádlotthoz és a védőhöz intézett kérdésekre adott válaszok alapján megállapítja, hogy az ügy nyilvános ülésen való elintézésének nincs akadálya, a bíróság a nyilvános ülést megkezdi. Egyéb esetben a bíróság az ügyet tárgyalásra utalja. E végzés ellen nincs helye fellebbezésnek. 355/N. § (1) A bíróság a vádlottat a tárgyalásról lemondó nyilatkozata után kihallgatja a vád tárgyává tett cselekményekről. Ha a vádlott a vallomástételt megtagadja, a bíróság az ügyet tárgyalásra utalja, e végzés ellen nincs helye fellebbezésnek. Erre a vádlottat a kihallgatás megkezdése előtt figyelmeztetni kell.

Source: https://magyarkozlony.hu/hivatalos-lapok/5fd866757c8dc6dc172cce3c37084783fba7c906/dokumentumok/29fb3123ecf98fd73dcc1a898d12c0b9c0859c78/letoltes